

ENO Treelympics vabi otroke in mladino k sajenju dreves

**Hitreje. Višje. Močneje. ENO program vabi otroke, mladino, šole in mesta vsega sveta, da se pridružijo ENO Treelympicsu – Drevesni olimpiadi 2014, olimpiadi v sajenju dreves.**

**Naš cilj je, da do leta 2017 posadimo 100 milijonov dreves.**

ENO Drevesna olimpiada bo trajala 217 dni, od 21. marca do 24. oktobra 2014. Udeleženci bodo sadili drevesa, informacijo o sajenju pa bodo sporočili po računalniku ali mobilnih napravah.

K sodelovanju toplo vabimo tudi lokalne skupnosti in jih prosimo, da otrokom pomagajo z drevesnimi sadikami, pripravo prostorov za sajenje dreves in pripravljalnimi deli. Poiščite prostore, ki so dovolj veliki, primerni za sajenje dreves in varni. Sadite samo drevesa lokalnega izvora.

Če sadite drugo vrsto dreves, to posebej omenite pri vnosu podatkov.

Vsak udeleženec bo prejel potrdilo o udeležbi na ENO Drevesni olimpiadi. Če bo udeležba skupinska, bo potrdilo prejel vodja skupine, ta pa bo potrdilo razmnožil in razdelil vsem članom skupine. Potrdila o udeležbi bomo poslali po elektronski pošti.

Tekmovali bomo v treh kategorijah, najboljši trije udeleženci vseh treh kategorij pa bodo za nagrado prejeli letalsko karto za udeležbo na podelitvi medalj in zaključni ceremoniji Drevesne olimpiade, ki bo 20. novembra 2014 na Finskem.

ENO – Environment Online – je globalna virtualna šolska mreža za trajnostni razvoj.

V njej je skozi najrazličnjše aktivnosti povezanih preko 10000 šol iz 157 držav.

Na okoljski konferenci Rio+20 se je ENO organizacija zavezala, da bomo šole po vsem svetu do leta 2017 posadile 100 milijonov dreves. Med 700 ostalimi zavezami, ki so jih podali na vrhu Rio+20, se je prav naša obljuba uvrstila med posebej poudarjene sklepe konference.

Našo mlado generacijo vabimo, da se pridruži gibanju in da skupaj sadimo drevesa prihodnosti.



Citius. Plus. Fortius.

**ENO Treelympics 2014**

www.treelympics.org



Mika Vanhanen, CEO

ENO-verkkokoulun tuki ry

Siltakatu 12 B 14

80100 Joensuu

p. 040 5070725 / www.treelympics.org